4 sterf toe hulle verstopte rioolpyp wou oopmaak | Maroela Media
Argieffoto ter illustrasie van 'n reddingspoging (Foto: Phillip Bruwer)
Vier mans is die naweek dood toe hulle deur rioolgasse oorval is terwyl hulle 'n verstopte rioolpyp in Koster in Noordwes probeer herstel het.
Kol. Adele Myburgh, woordvoerder van die polisie, het Maandag aan Maroela Media gesê Johannes Pretorius (74), Cornelius Cloete (62), Lenox Thobeni (56) en Mpho Melatho (25) het Vrydag aanvanklik probeer om 'n verstopte drein in een van hulle se erf op die dorp met chemikalieë oop te spoel.
Volgens Myburgh kon die mans nie daarin slaag om die probleem op die erf op te los nie waarna hulle na 'n rioolgat elders in die dorp is om ondersoek in te stel.
Dit is hiér waar hulle een vir een met trappe na onder in die rioolgat is waar die rioolgasse hulle oorval en hulle hul bewussyn verloor het.
Volgens Myburgh het die plaaslike brandweer die bewustelose mans later uit die rioolgat gebring. Twee van die slagoffers is op die toneel dood terwyl die ander twee later in 'n hospitaal beswyk het.
Vissermanne uit digte mis gered
Dit is n gruwelike afstootlike gebeurtenis. Innige simpatie met die naasbestaandes. Wat n walglike dood om te sterf. Wonder wat die buiteland hiervan sal se? 3de wereld op sy beste. Sies man!!!
Sterkte aan die naasbestaandes. Hierdie presiese tragedie speel homself gereeld af. Die tweede, derde en vierde en partykeer vele meer mense wat omkom wil net help maar besef nie die gevare nie. Baie tragies.
Dit klink nie of die 4 mense werklik geweet het wat hulle doen nie. Waar was die munisipale werkers wat eintlik die regte toerusting, kennis en opleiding het om die werk te doen? Hoekom mos die 4 self probleem om die probleem op te los? Die munisipale werkers staak seker weer?
Tragiese geval, waar was die munisipaliteit se kompressors en toerusting wat vir die doel gebruik word om verstopte pype oop te maak,